cyanic-selkie/wikianc huggingface dataset:
Lëtzebuerg (Stad)
Entwécklung vun der Awunnerzuel
Zum selwechten Zäitpunkt war déi männlech Populatioun (58.398 also 51,19%) liicht an der Iwwerzuel par Rapport zu de Fraen (55.692 deemno 48,81%).
2016 sinn an der Stad Lëtzebuerg 1.258 Kanner gebuer ginn (321 Lëtzebuerger an 937 Auslänner) an am selwechte Joër si 570 Leit gestuerwen (419 Lëtzebuerger an 151 Auslänner).
Awunner vun der Stad Lëtzebuerg no Nationalitéit
''Stand: Dez. 2016.''
Awunner vun der Stad Lëtzebuerg no Quartier
''Stand: Dez. 2016.''
Beetebuerger Schlass
D'Schlass, dat vun den de Zievel un d'Hohenzollern-Hechingen verierft gi war, gouf 1807 vum Charles Joseph Collart vun Dummeldeng kaaft. Et ass wärend méi wéi 150 Joer am Besëtz vun dëser Famill bliwwen, déi zu Beetebuerg och gläich iwwer e puer Generatiounen d'Buergermeeschtere gestallt hunn.
Lëtzebuerg (Stad)
Ekonomie
D'Ekonomie vun der Stad Lëtzebuerg berout virun allem op de Servicer. Eng besonnesch Roll spillt se als international Finanzplaz: Iwwer 150 Banken a soss Finanzinstituter sinn do aktiv.
Zu deene bekanntsten international aktive Firme mat Sëtz an der Stad Lëtzebuerg zielen Arcelor Mittal an d'RTL Group. Och den Handel spillt eng wichteg Roll.
Beetebuerger Schlass
1968 gouf d'Schlass op der Lëscht vun de klasséierte Monumenter als Nationalmonument klasséiert. De 16. Februar 1971 ass et vum Auguste Collart-Weber un d'Beetebuerger Gemeng verkaaft ginn. D'Renovatioun vum Schlass gouf 1992 ofgeschloss. Zanterhier ass d'Beetebuerger Märei am Schlass.
Lëtzebuerg (Stad)
Ekonomie
De Sekundärsecteur do dergéint ass, nodeem d'Luxlait hir Molkerei 2009 geplënnert, Villeroy & Boch seng Fabrick 2010 zougemaach, an Heintz Van Landewyck 2017 seng Fabrick an d'Nordstad geplënnert hat, kaum nach vertrueden. Wat de Primärsecteur betrëfft: 2012 gouf et nach een eenzege landwirtschaftleche Betrib an der Stad, an zwar zu Märel.
Verkéier
Als Haaptstad a gréisst Stad am Land huet d'Stad Lëtzebuerg och verkéierstechnesch eng zentral Roll.
Arrondissement Laon
Den Arrondissement Laon ass eng franséisch administrativ Andeelung am Departement Aisne an der Regioun Hauts-de-France.
Lëtzebuerg (Stad)
Loftverkéier
De Fluchhafe Lëtzebuerg läit um Findel, an der Gemeng Sandweiler, 6 km vun der Stad ewech. Als internationale Fluchhafe bestinn direkt Linne mat diversen europäesche Stied.
Stroosseverkéier
8 Nationalstroosse gi stralefërmeg vun der Stad aus fort: d'N1, d'N2, d'N3, d'N4, d'N5, d'N6, d'N7 an d'N11. D'Autobunnen A1, A3, A4 an A6 féieren an d'Stad, respektiv sinn Deel vum Contournement vun der Stad. Si sinn, ausser der A4, un d'Autobunnsnetz vun den 3 Nopeschlänner ugebonnen.
Beetebuerger Schlass
Am Schlass ass och d'Konschtgalerie Galerie d'art Maggy-Stein ënnerbruecht.
Lëtzebuerg (Stad)
Eisebunn
Iwwer déi Linnen huet d'Stater Gare Uschloss un d'Linn 35 vum däitschen InterCity-Netz, déi vun Tréier bis an den Hafe vun Norddeich an Ostfriesland féiert, un d'TGV-Netz vun der franséischer SNCF mat enger direkter Verbindung op Paräis, op Léck mat dem InterRegio m, op Bruxelles-Midi mam dem InterCity J, op Nanzeg mat de Regionalexpresse vum TER Loutrengen, an op Nice respektiv Portbou iwwer den Lunéareseau.
Ausser der Haaptgare gëtt et nach e puer méi kleng Garen um Stater Territoire: déi vun Hollerech, Dummeldeng an Zens-Hamm, an zanter Enn 2017, déi vum Kierchbierg-Pafendall.
Pläng fir eng grouss nei Gare bei Zéisseng koumen an den 2000er Joren op; zanter der zweeter Hallschecht vun den 2010er Joren ass dovun awer näischt méi ze héieren.
Bussen
D'Stad Lëtzebuerg bedreift, mat hirer Gesellschaft Autobus de la Ville de Luxembourg, en eegent Busnetz, bei deem eng 150 Bussen op 32 Linnen déi verschidde Quartieren ofdecken. Ausserdeem fuere ronn 120 Linne vum RGTR d'Stad Lëtzebuerg un.
Tram
Bis 1964 gouf et en Tram an der Stad. Wéinst dem ëmmer méi héijen Autosverkéier gouf et zanter den 1990er Jore Pläng, en nees anzeféieren. Deen éischte Projet, "BTB" genannt, deen Trams- an Zuchreseau hätt sollen uneneen uschléissen, fir sou e méi grousst Anzuchsgebitt ofzedecken ass wéinst dem Widderstand vun der Stater DP uganks 2000 op Äis geluecht ginn.
An de Joren duerno gouf un enger méi klenger Léisung laboréiert, déi d'Gare mam Kierchbierg soll verbannen. Am Juni 2012 huet d'Chamber dësem Projet zougestëmmt, deen zu 2/3 vum Staat an 1/3 vun der Stad finanzéiert soll ginn. Am Dezember 2017 gouf dat éischt Deelstéck vun der neier Tramslinn, provisoresch vun der Luxexpo bis bei d'Rout Bréck, a Betrib geholl. Zanterhier gëtt se Stéck fir Stéck weider ausgebaut, bis ëm 2023/24 den definitiven Tracé, dee vum Fluchhafe Findel bis bei de Stadion goe soll, fäerdeg ass.
Vëloslocatiounssystem
Zanter dem Mäerz 2008 gëtt et e Vëlo-Locatiounssystem, Vel'oH! genannt, dee vun enger privater Firma ënner Konzessioun bedriwwe gëtt, a bei deem een op enger 125 verschiddene Plazen e Vëlo ausléinen an op enger anerer nees ofstelle kann.
Konscht a Kultur
An der Stad Lëtzebuerg gëtt et eng sëllege Muséeën an Ausstellungen: Der Stad ënnerstallt sinn d'Villa Vauban an de Geschichtsmusée vun der Stad Lëtzebuerg. Staatlech Muséeën um Territoire vun der Stad sinn den Nationalmusée fir Geschicht a Konscht, den Nationalmusée fir Naturgeschicht, de MUDAM an de Festungsmusée. Z'ernimme sief och nach d'Galerie Am Tunnel, déi vun der Spuerkeess bedriwwe gëtt an de Biergercasino. 2016 huet de Regierungsrot gréng Luucht ginn, fir am Gebai vum Alen Atheneum, wou bis Hierscht 2018 d'Nationalbibliothéik dra war, e Musée fir modern Konscht vu Lëtzebuerg z'amenagéieren.
D'Stad Lëtzebuerg bedreift zwéi Theateren: de Groussen Theater vun der Stad Lëtzebuerg an de Kapuzinertheater. Weider Theatersäll, déi de jeeweilegen Ensembele gehéieren, sinn de Kasemattentheater, den Théâtre du Centaure an den TOL.
Vill Kinoen an der Stad hunn an deene leschte Joerzéngten zougemaach, haut gëtt et nach den "Artplex" Utopia um Lampertsbierg an de Multiplex Kinepolis um Kierchbierg, déi allebéid vum Kinepolis Group bedriwwe ginn, an d'Cinemathéik vun der Stad Lëtzebuerg, déi der Stad ënnersteet.
Zu de weidere Kulturariichtungen an der Stad ze ziele sinn d'Nationalbibliothéik an Nationalarchiv, zwou staatlech Institutiounen, an och d'Archiv, d'Bibliothéik an d'Fotothéik vun der Stad Lëtzebuerg, souwéi eng Rëtsch privat Galerien, net ze vergiesse Gebaier wéi d'Coque, de Kulturzentrum Neimënster, den Espace culturel Cité oder de Carré Rotondes, wou reegelméisseg kulturell Evenementer opgefouert ginn.
Interkommunal Syndikater
D'Gemeng Lëtzebuerg ass Member vu follgenden interkommunale Syndikater:
Lëscht vu Krankheeten
Dës Lëscht vu Krankheeten ass en Deel vun de Referenztabellen.
Fort de Battice
De Fort de Battice ass eng vun de véier neie Festungen, déi just virum Zweete Weltkrich an der Belsch laanscht déi däitsch Grenz gebaut goufe fir d'Land géint eng däitsch Invasioun ze verdeedegen. E gehéiert zum Lécker Festungsrank ( Position fortifiée de Liège, och nach PLF I ofgekierzt).
De Fort läit um Ostrand vum Plateau de Herve op enger Héicht vun 330 m a 17 km vun der däitscher Grenz ewech. Et war déi noost Positioun zur däitscher Grenz.
De mëttelsten Deel vun der Festung ass e Fënnefeck, deen op véier Säiten een déiwe Gruef huet fir sech géint Tanksen ze verdeedegen. Well op der enger Säit d'Eisebunnslinn N°38 dolaanscht gaangen ass konnt do kee Gruef ugeluecht ginn. D'Partie an der Mëtt huet 13,5 ha an d'Fläch vun der ganzer Festung ass 45 ha.
Mam Bau vum Fort ass 1934 ugefaange ginn a beim Ausbroch vum Krich war e nach net fäerdeg.
Am Ufank vum Zweete Weltkrich war eng Garnisoun vu 750 Zaldote an der Festung stationéiert. Déi däitsch Arméi huet Festung 12 Deeg mat schwéierer Artillerie beschoss a mat Fligerbomme bombardéiert. Dobäi sinn 10 % vun der Garnisoun, déi wéi Mauloppen a 15 Bléck an Observatiounsplaze verdeelt waren ëm d'Liewe komm, dovun eleng 26 Mann am Block 1, dee vun enger Fligerbomm getraff gi war. De Rescht gouf wéi d'Festung sech net méi verdeedege konnt vun der däitscher Arméi gefaange geholl a fir fënnef Joer bis zum Schluss vum Krich an Däitschland verschleeft. Aus den däitsche Prisonge koume 36 Stéck net méi heem.
No der belscher Kapitulatioun huet déi däitsch Arméi d'Festung geschleeft an als Trainingsterrain benotzt.
Um Daach vum Fort, tëscht dem Block 6 an dem Block 7, huet haut e Modellfligerklub seng Landepist an e Veräinsgebai. De Block 4 gëtt als regionale Schéissstand benotzt.
NGC 2158
Den NGC 2158 ass en oppene Stärekoup am Stärebild Gemini (Zwilling). Hien ass 15' südwestlech vum M35. Entdeckt gouf de Stärekoup de 16. November 1784 vum Wilhelm Herschel. De Stärekoup huet een Duerchmiesser vu 5' an eng visuell Magnitude vu +8,6 mag. D'Stäre vun deem iwwer 1 Milliard Joer ale Stärekoup si staark konzentréiert, änlech wéi bei engem Kugelstärekoup.
Canton de Vence
De Canton de Vence ass eng franséisch administrativ Andeelung an den Arrondissementer Grasse an Nice, am Departement Alpes-Maritimes an der Regioun Provence-Alpes-Côte d'Azur.
Herrstein
Herrstein ass eng Uertschaft am Naheland am Landkrees Birkenfeld a Rheinland-Pfalz. Et ass den Haaptuert vun der Verbandsgemeng Herrstein. Herrstein läit un der däitscher Edelstengstrooss. Op enger Fläch vu 4,79 Kilometer carré wunnen 936 Awunner.
Manzanares el Real
Manzanares el Real ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Manzanares el Real huet 5.713 Awunner (2004) op enger Fläch vun 127,43 km².
Majadahonda
Majadahonda ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Majadahonda huet 63.500 Awunner (2007) op enger Fläch vun 39 km².
Aasselscheier
Aasselscheier ass eng Uertschaft an der Gemeng Luerenzweiler.
An der Rannerzuucht ass den Aasselscheierhaff bekannt wéinst der Limousinszuucht.
Canton de Plœmeur
De Canton de Plœmeur ass eng franséisch administrativ Andeelung am Arrondissement Lorient, am Departement Morbihan an der Regioun Bretagne.
Isabelle Carré
Si war a Filmer vu bekannte Regisseure wéi Jean-Loup Hubert, Jean-Paul Rappeneau, Anne Fontaine, Bertrand Tavernier an Alain Resnais ze gesinn.
Arrondissement Château-Thierry
Den Arrondissement Château-Thierry ass eng franséisch administrativ Andeelung am Departement Aisne an der Regioun Hauts-de-France.
New South Wales
New South Wales ass den eelsten a meeschtbevëlkerten australesche Staat mat als Haaptstad Sydney. Diversitéit vun New South Wales ass enorm. Endlos laang Plagen, Eukalyptusbeembëscher, romantesch Séien, Farmen, riseg Nationalparken déi vum Dschungel bis zur Wüst ginn, subtropesch Hëtzen a Minustemperaturen an de Schigebieder vun de Snowy Mountains. Vun der ganzer Bevëlkerung vun New South Wales wunnen der eleng zu Sydney scho 4 Milliounen. De Rescht vun New South Wales ass zimmlech dënn bewunnt.
Geographie
New South Wales läit op der Ostküst vun Australien mat enger flaacher Géigend am Westen, de Bierger un der Küst Great Diving Range, der Neuenglandketten am Norden, de Blue Mountains am Zentrum an dem héchste Bierg aus den australeschen Alpen, dem Mount Kosciuszko (2230 m) am Süden. D'total Fläch huet 801.600 km².
New South Wales gëtt a 14 Regiounen agedeelt: Central West (CW), Far West (FW), Hunter (HT), Illawara (IL), Murrumbidgee (MG), Murray (MR), Mid-North Coast (NC), Nothern (NR), North Western (NW), Richmond Tweed (RT), South Eastern (SE), Sydney Inner (SI), Sydney Outer (SO) an Sydney Surrounds (SS).
Geschicht
New South Wales war déi éischt brittesch Kolonie an Australien a gouf 1770 vum James Cook entdeckt. Et huet de ganzen Oste vun Australien ëmfaasst. 1859 gouf Queensland ofgetrennt an 1911 Australian Capital Territory mat Canberra, der australescher Haaptstad.
Bevëlkerung
En Drëttel vun der australescher Bevëlkerung lieft an New South Wales, virun allem un der Küst an zu Sydney. 26 % vun der Aboriginies-Bevëlkerung lieft och hei am Bundesstaat.
Géigenden an Nationalparken
Batemans Bay huet 9500 Awunner a läit beim Clyde River 240 km südlech vu Sydney. An der Géigend leien och den Nationalpark Murramurang a den Jervis Bay Nationalpark.
De Murramurang huet eng spektakulär Küst déi aus Sandplagen, géie Fielsen an Hiele besteet, intressant fir Wanderer a Fossilieninteressenten.
De Jervis Bay läit ëm déi 100 km nërdlech vun der Batemans Bay. An de Buchte kann een Delphinen a Pingouinen, am Wanter souguer Walen, nokucken. Papageien, Känguruen a Wallabie sinn och do ze gesinn.
Meco
Meco ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Meco huet 9.986 Awunner (2004) op enger Fläch vu 35 km².
New South Wales
Géigenden an Nationalparken
Snowy Mountains
Byron Bay ass bekannt fir seng vill Méiglechkeete fir Waassersportaktivitéiten, wéi z. B. Surfen. D'Hannerland besteet gréisstendeels aus Bierger an Dschungel. Zwou bekannt Plage si Main Beach a Watego's Beach
Cape Byron
Dorrigo National Park
Mount Warning
Lake Mungo
Port Macquarie läit beim Hasting River, 420 km nërdlech vu Sydney, an huet 34000 Awunner. Déi kleng Stad gouf 1821 vu brittesche Prisonéier gegrënnt an ass eng vun den eelsten australesche Siidlungen.
Kantonen am Departement Meuse
Lëscht vun de 17 Kantonen am Departement Meuse no Arrondissement:
Südaustralien
Südaustralien, och nach The Festival State genannt, ass ee vun den australesche Bundesstaate mat als Haaptstad Adelaide.
Fauna a Flora
D'Nationalblumm vu Südaustralien ass d'Clianthus formosus, och nach Sturt's Wüsteboun genannt.
De William Dampier huet déi Planz 1699 aus Australien mat an England geholl.
Chamberwale vum 26. Mee 1974
Bei de Chamberwale vum 26. Mee 1974 zu Lëtzebuerg goufen 59 Deputéiert fir e Mandat vu 5 Joer an d'nationaalt Parlament, d'Chamber, gewielt.
Resultater
D'CSV blouf mat 18 vun 59 Sëtz zwar déi stäerkst Partei, dëst waren awer 3 manner wéi an der vireger Legislaturperiod. D'DP do dergéint krut 3 Sëtz méi a koum op hirer 14. D'LSAP krut, trotz der Ofspléckung vun engem Deel vun hire Memberen, déi 1970 eng nei Partei, d'SPD, gegrënnt haten, 17 Sëtz, wat engem Verloscht vun engem Mandat par Rapport zu virdrun entsprach huet. D'SPD hirersäits ass vun 0 op 5 Sëtz an déi nei Chamber agezunn. D'KPL schliisslech konnt 5 Deputéiert an d'Chamber schécken, ee manner wéi virdrun. D'Liberal Partei, déi just op der Zentrumslëscht kandidéiert hat, krut kee Sëtz.
An der Folleg koum et zu der Grënnung vun der éischter Regierung nom Zweete Weltkrich ouni Bedeelegung vun der CSV: der Regierung Thorn-Vouel, enger DP-LSAP-Koalitiounsregierung.
Canton de Plouay
De Canton de Plouay ass eng fréier franséisch administrativ Andeelung am Arrondissement Lorient, am Departement Morbihan an der Regioun Bretagne.
Sliema
Sliema, respektiv Tas-Sliema, ass eng Stad op Malta.
Sliema huet eng Bevëlkerung vun ongeféier 13.000 Awunner.
Algiedi Secunda (Stär)
Koordinaten (Equinoxe J2000.0)
Alpha1 Capricorni
Alpha2 Capricorni
Ikonoklasmus
Ikonoklasmus (v. algr. εικών - "Bild" a κλαστειν - "zerbriechen") ass d'Zerstéiere vun Ikonen, Symboler a Monumenter, dacks aus reliéisen oder politesche Motiven.
Am Chrëschtentum koum et am 8. an am 9. Joerhonnert am Byzantesche Räich zu zwou Periode vu Billerstierm, déi awer vun den deemolege Peepst schaarf verurteelt goufen. Am 16. Joerhonnert huet d'Reformatiounsbeweegung zum Stuerm op de kathouleschen Iwwerschwang geblosen.
Am Islam gëtt et keen direkt Billerverbuet, mä eng Rei Äusserunge vum Mohammed deiten drophin datt e bildlech Duerstellungen ofgeleent huet, sou datt déi rar vu Wüstennomade geschaf fréiislamesch Duerstellungen am Laf vun der Zäit Affer vun Ikonoklaste gi sinn. Mä och helleg Bildwierker vun anere Relioune sinn net viru mosleemesch-ikonoklasteschen Iwwergrëffer sécher. Sou gouf et z. B. ënner den Ommajaden eng sëllege Billerstierm géint chrëschtlech figurativ Konscht. An der Neizäit kann een ë. a. d'Zerstéierung vu risege Buddhastatuen a Freske bei Bamian duerch d'Taliban, an d'Zerschloe vu virislamesche Statuen a Muséeë am Afghanistan ernimmen.
Och am Alen Egypten gouf et Ikonoklasmus, sou d'Ofrappe vun alle Statue vun der Kinnigin Hatschepsut duerch hiren Nofollger Tutmosis, oder d'Ausmeessele vun egyptesche Gottheeten an der réimescher Zäit.
D'Ikoneverbrennunge wärend der russescher Revolutioun falen och dorënner.
Um Spaweck
Εικονομαχία
Kantonen am Departement Vosges
Lëscht vun de Kantonen am Departement Vosges:
Ethelwulf vu Wessex
Den 'Ethelwulf war den eelste Bouf vum Kinnek Egbert vu Wessex an ass ëm d'Joer 800 op d'Welt komm. Nom Doud vu sengem Papp gouf den Ethelwulf Kinnek vu Wessex am Joer 839. Hien huet sech géint déi dänesch Invasioune misse wieren, déi ëmmer méi staark gi sinn. Dobäi konnt hie bei "Acleah" (warscheinlech dat haitegt Ockley) eng Victoire dovun droen. Den Ethelwulf huet och géint de Cyngen ap Cadell vu Wales gewonnen, zesumme mat der Hëllef vu Mercien. Nom Doud vu senger Fra mécht hie sech 855 op Pilgerfahrt op Roum, mat engem vu senge jéngste Bouwen, dem Alfred. Wéi hien 856 nees zeréck kënnt, gëtt hie vu sengem eelste Jong Ethelbald ofgesat. Hie stierft den 13. Januar 858 a gouf fir d'éischt Kéier zu Steyning begruewen ier seng Läich op Winchester transferéiert gouf.
De gëllene Rank, deen hei um Bild ze gesinn ass, ass räich dekoréiert mat reliéise Symboler an dréit d'Inscriptioun Ethelwulf Rex. De Rank gouf 1780 zu Laverstock (Wiltshire) fonnt. Et gëtt ugeholl datt dëse Rank e Geschenk un e loyalen Dénger war.
Blaaschent
Blaaschent ass eng Uertschaft an der Gemeng Luerenzweiler. Am Bësch beim Sender vu Blaaschent ass déi héchst Plaz vun der Gemeng Luerenzweiler.
Eristesch Dialektik
Eristesch Dialektik, vum Griicheschen eris: Sträit, an der griichescher Gëttin Eris, ass d'Konscht vum Debattéieren a vum Streide mam eenzegen Zil, fir Recht ze kréien, nëmme fir Recht ze kréien.
Numm
Eristesch Dialektik, och emol Eristik genannt, ass den Titel vun engem Text vum Arthur Schopenhauer
Waasserbuerg
Waasserbuergen oder Waasserschlässer si Buerge respektiv Schlässer, deenen hiert Areal op all Säit vu Waassergrief oder natierleche Waasserleef begrenzt ass.
Lëscht vun de franséische Regiounen
Dës Lëscht vun de franséische Regiounen ass en Deel vun de Referenztabellen.
Frankräich ass an 18 Regiounen agedeelt.
Gare Nidderkuer
D'Gare vun Nidderkuer ass eng Gare op der CFL-Linn 6f tëscht der Gare Déifferdeng an der Gare Péiteng vun der Lëtzebuerger Eisebunn.
Speyer
Speyer ass eng Stad vun historescher a kultureller Bedeitung, um Ieweschte Rhäin. Gegrënnt vun de Réimer ënner dem Numm Noviomagus oder Civitas Nemetum (Haaptstad vun de germaneschen Nemeter), zielt se zu den eelste Stied an Däitschland a gouf als Spira ëm 600 Zentrum vum Speyergau. Am Mëttelalter war Speyer als fräi Räichsstad eng vun de bedeitendste Stied vum Hellege Réimesche Räich vun Däitscher Natioun. Tëscht 1816 an 1945 Sëtz vun der bayerescher Verwaltung vun der Pfalz, gehéiert Speyer haut als kreesfräi Stad zu Rheinland-Pfalz an huet gutt 50.000 Awunner.
Speyer ass bekannt wéinst sengem Keeser- a Mariendoum. Et ass op der ganzer Welt déi gréisst bis haut erhale romanesch Kierch a steet zanter 1981 op der Weltierwelëscht vun der UNESCO. Speyer huet och eng Universitéit, déi wéinst hirer verwaltungswëssenschaftlecher Sektioun staark besicht ass.
Canton de Pluvigner
De Canton de Pluvigner ass eng franséisch administrativ Andeelung am Arrondissement Lorient, am Departement Morbihan an der Regioun Bretagne.
Meechtem
Meechtem ass eng Uertschaft an der Gemeng Wuermer.
Geographie
Meechtem läit um lénksen Uwänner vun der Musel a laanscht d'Nationalstrooss 10. De gréissten Deel vun der Uertschaft läit op enger Héicht vu ronn 150 Meter. D'Musel bilt zu Meechtem zwou Schleefen, wat der Uertschaft eng pittoresk Note gëtt, déi de Schrëftsteller Batty Weber sou beschriwwen huet: „... dort, wo die Mosel einen Liebreiz entfaltet, der sich mit nichts vergleichen lässt“. Vu Meechtum aus féiert de 4,5 km lange Spadséierparcours E laanscht d'Musel. An Direktioun Haangebierg kënnt ee laanscht eng Rei vun typesche Wënzerhaiser.
Nopeschuertschaften zu Lëtzebuerg si Gréiwemaacher, Nidderdonwen, Uewerdonwen, an Ohn. Op der däitscher Säit vun der Musel, läit schréi vis-à-vis Nittel a méi erof Wellen an Temmels.
Fréigeschichtleches
Wéi bei villen Uertschaften op der Musel, ginn d'Originne vu Meechtem op de keltesche Stamm vun de Gallier zeréck. Dem Gaspard-Théodore-Ignace de la Fontaine (Essai étymologique, PSH 1856) no, kënnt den Numm Machtum fréier Machtumb, Machten, Machtem, vum keltesche Magh-Dun, dat „befestegte Bierg am flaache Land“ bedeit.
An der réimescher Zäit féiert d'Réimerstrooss vu Bous-Lenneng-Nidderdonwen zu Meechtem an de Museldall bis op Tréier. D'Entdeckung, 1958 vu méi wéi 100 réimesche Mënzen, de réimesche Schatz vu Meechtem, bestätegt d'Presenz vun de Réimer am 4. Joerhonnert.
Mëttelalter an Neizäit
Bei der Vergréisserung vun der Kierch, ëm 1860, sinn Urne fonnt ginn, déi op eng al Kierch aus Holz deiten, déi scho virum Joer 1000 do stoung. Laut engem Testament, datéiert aus dem Joer 1245, vum Alexander vun Zolwer, gehéiert Meechtem der Herrschaft vun Zolwer, déi sech 1310 mat där vun Déifferdeng zesummendeet. Déi Herrschaft dauert bis 1795. Et ass net nëmme soudatt déi Meechtemer hiren Zéngt un d'Zolwer-Berburger ofliwweren, d'Meeschtesch vun Zolwer, d'Anna von Isenburg, liwwert hirersäits, an der schwéierer Hongersnout vu 1573, Meechtem eng grouss Quantitéit Weess.
De klengste Parbezierk vum Landkapitel Réimech, (Archidiakonat Tholey) Meechtem, gëtt fir d'éischt 1330, an der „Taxa Generalis“, engem Regëster vun de kierchleche Besëtzer vum Äerzbistum Tréier ernimmt. E Sigel vum Tréierer Weibëschof Johannes Enen, deen 1845 fonnt gouf, seet, datt den Héichaltor vun der Kierch, 1518 ageweit gouf.
Duerch déi allgemeng Hongersnout an Epidemië wärend dem Drëssegjärege Krich goung d'Zuel vun de Meechtemer Famille vu 17, am Joer 1635 op nëmme méi 6, am Joer 1656 erof. Duerno geet et mam Misär weider wéi 1673 a 1681 d'Duerf vum Kinnek Louis XIV. vu Frankräich senge Militärtruppen ausgeraibert an deelweis ausgebrannt gouf. Déi Meechtemer Leit ginn ettlech Wochen evakuéiert.
Meechtem war no dëser Zäit béis mat Scholdfuerderunge gehäit. Vun allen Häresäite gouf geklot: vum Här vu Klierf, - vun engem Bäcker J.-P. Kenner vun Tréier, deen de Meechtemer Geld geléint hat, - onbezuelte Rechnunge nom Doud vum Paschtouer Philip Hofman, - vun der Déifferdenger Abtei Fontaine Marie, - vun den Häre vu Lënster asw.
Vu 1766 bis 1769 huet Meechtem u Frankräich gegrenzt, well d'Nopeschuertschaft Nëttel, bis 1766 zu Loutrengen gehéiert huet, dat nom Doud vum Herzog vu Loutrengen a fréiere Kinnek vu Polen,Stanislas I. Leszczyński, den 23. Februar 1766 a Frankräich integréiert gouf. Duerch de Grenzvertrag vu Versailles, de 16. Mee 1769 tëscht der Keeserin Maria Theresia vun Éisträich an dem Kinnek Louis XV. vu Frankräich geet Nëttel un d'Herzogtum Lëtzebuerg, dat zu den habsburgeschen Nidderlanden gehéiert. Vu 1769 bis 1816 gehéieren deemno Meechtem an Nëttel geographesch zesummen. Duerch den Oochener Grenzvertrag vum 26. Juli 1816 tëscht dem Kinnekräich Preisen an dem Kinnekräich Nidderlande gëtt déi defintiv Grenz festgeluecht. Alles wat riets vun der Musel läit, geet un de Preisesche Kinnek. Duerch d'kinneklech Decisioun vum 3. Februar 1819, publizéiert am Mémorial Nummer 12 vun 1819 ginn d'Gidder vun der Gemeng Nëttel, déi op der lénkser Säit leien (haut d'Sitten Boetsch, deelweis Ongkâf a Gëllebuer) un d'Gemeng Meechtem.
Op wirtschaftlecher Säit geet aus engem Akt vu 1784 ervir, datt zwéi Meechtemer, de J.Schmalen a J.Federspiel, een Uerder krute fir Gips „von der besten Machtumer Gattung“ fir de Verbotz vum Koblenzer Kurfüstliche Palais ze liwweren. Aner Duerfleit fänken u Wäibau op eege Rechnung ze bedreiwen. An dëser Zäit gëtt de wäisse Kabes op de Felder ugeplanzt an ass eng kulinaresch Spezialitéit vum Duerf mat engem järleche Mousfest den 20. Januar um Fest vum Hellege Sebastian.
De 7. August 1794, ëm 2 Auer am Nomëtteg besetzen Franséisch Revolutiounstruppen d'Muselgebitt. Zu Meechtem gi 470 Fransousen aquartéiert. Wärend hirem Openthalt hunn déi republikanesch Zaldote sech barbaresch géintiwwer de lokale Leit beholl. E Joer méi spéit, gëtt Lëtzebuerg en Deel vum nei geschaafte franséischen Département des Forêts. D'Verdeedeger vun der Fräiheet, der Gläichheet an der Bridderlechkeet hu vum Lëtzebuerger Klerus verlaangt, en Eed op d'Franséisch Republik ze leeschten. Den deemolege Paschtouer vu Meechtem, de Jean-Pierre Schanus, verweigert dësen Eed a gëtt als un des plus cruels ennemis de la France op engem Dokument aus där Zäit opgeféiert. Et geléngt him sech ze verstoppen an hien entgeet sou der Deportatioun op d'Insel Ré.
Agitprop
Agitprop ass e Konschtwuert aus de Wierder Agitatioun a Propaganda a bezeechent en zentrale Begrëff vun der kommunistescher Propaganda zanter dem Lenin.
Meechtem
Mëttelalter an Neizäit
Bis d'Joer 1823 ass Meechtem eng selbstänneg Gemeng am Kanton Gréiwemaacher. De leschte Buergermeeschter war den Dominique Weydert. Vun do u gëtt et eng Sektioun vun der Gemeng Wuermer déi, déi Zäit zum Kanton Betzder gehéiert. Fir déi al Scholden ze bezuele mussen an den nächste Jore bal all Gidder, déi der Sektioun Meechtem gehéiere, verkaaft ginn. 1840 krut de Frédéric Schiltz als éischte vun der Gemeng, d'Erlabnes e Kallekuewen op der Plaz in den Kalekkaulen ze bauen. An de Joren duerno kommen där Iewen eng Rëtsch dobäi. Bis 1918 ginn hir Produiten op Schëffer fir an d'In-an Ausland gelueden. D'Aarbecht an de Kalleks-a Gipskaule war schlecht bezuelt an de Wäinhandel louch och méi oder manner um Buedem, sou datt vill Familljen an Aarmut gelieft hunn. Am Abrëll 1873, wärend Deeg laangem extreeme Frascht sind all d'Riewen an de Wéngerten erkaalt, a fir 2 Joer geschiedegt.
Agitprop
Fir d'éischt war Agitprop d'Kuerzform vun Otdel agitatsii i propagandy (отдел агитации и пропаганды, Departement fir Agitatioun a Propaganda) ëm 1920 am revolutionäre Russland op allen Niveaue vun der Partei vun de Bolschewiken.
Meechtem
Mëttelalter an Neizäit
1870 gëtt déi aktuell „Wäistrooss“ gebaut. Bis dohi war nëmmen ee Pad fir d'Zuchpäerd vun de Schëffer laanscht d'Musel. Dëse Pad gouff Léngtpad oder Reitwee genannt.
Vun Ufank 1907 bis Enn 1908 baut den Entreprener Guill vu Gréiwemaacher déi nei Kierch.
Am Éischte Weltkrich ass Meechtem méi verschount bliwwen. Am Ufank vum Krich sinn d'Preisesch Truppe iwwer Gréiwemaacher duerch Meechtem gezunn. Am Géigesaz zu de méi groussen Uertschafte waren d'Iesswueren nëmmen deelweis knapps, well déi meescht Awunner Véi a Felder haten. Géint Enn vum Krich zéien, bis zu 2000 russesch Krichsgefaangen ënner preisescher Opsiicht, duerch de Museldall. Déi auserhéngert Russen hannerloossen och zu Meechtem zimmlech grousse Schued an de Wäibierger a Felder bei der Sich no Iessen. Nom Réckzuch vun de Preise ginn amerikanesch Zaldote fir eng kuerz Zäit am Duerf aquartéiert.
1939 sinn déi éischt däitsch Opklärungsfliger a reegelméissegen Ofstänn iwwer d'Musel geflunn. Et war gewosst, datt, déi aner Säit vu Meechtem, am Nëttelertunnel eng Kanoun opgestallt gi war. Den 10. Mee koumen déi éischt däitsch Zaldoten. Iwwer 20 Meechtemer Jonge goufen zwangsrekrutéiert, wouvun der 5 un der Front gefall sinn, een am KZ Danzig ëmkoum an een anere seng Blessen net iwwerlieft huet. De 27. September 1944, am fréie Nomëtteg kënnt den Uerder vum preisesche Befeelshaber, datt Meechtem owes komplett evakuéiert muss sinn. Een Deel vun den Awunner sinn op Ouljen a Menster gaangen, déi aner an d'Stad oder nach méi wäit. Den 12. Januar 1945 sinn d'Amerikaner a Meechtem agezunn an den 10. Mäerz koumen d'Meechtemer Leit heem. Déi meescht Haiser waren duerch Granate béiss beschiedegt.
Al Stroossennimmn
Sou wéi déi eeler Meechtemer se nennen:
Wichtegst Wéngerten
Gellebour - Hohfels - Ongkaf - Widdem
Paul Katow
De Paul Katow, gebuer den 18. Dezember 1949 zu Déifferdeng, gestuerwen den 22. Juli 2008, war e lëtzebuergeschen Auteur a Journalist, spezialiséiert op klassesch Musek.
Biographie
De Paul Katow huet als Kand zu Uewerkuer an Nidderkuer gewunnt. Hie staamt aus enger ur-russescher Famill, vum Grousspapp senger Säit hier. Hien huet am Escher Jongelycée 1969 seng Première an der deemoleger section latine gemaach, dunn ee Joer zu Bréissel op der "Université Libre de Bruxelles" Sciences politiques studéiert, a vun 1970 bis 1971 um Cours Universitaire an der Stad Droit belge studéiert. De Paul Katow huet dunn awer zu Bréissel 1973 den "Diplôme final en journalisme et communication sociale" op der U.L.B. absolvéiert.
Gréiwelsser Haff
De Gréiwelsser Haff, op der topographescher Kaart als Gréivelserhaff agedroen, ass e fréiere Bauerenhaff an e Lieu-dit an der Gemeng Bartreng.
Paul Katow
Biographie
Duerno huet de Paul Katow zwee Joer (1973-1975) zu Baarn an Holland, bei Philips als Textredakter fir Schallplacke mat klassescher Musek, geschafft. 1975 koum en op Lëtzebuerg zeréck, well hie seng Fra Nicole bestuet huet, a war du vun 1975 - 76 "Attaché de presse" bei der Chambre de commerce. De Paul Katow huet du vun 1976 bis 1993 bei RTL geschafft, vun 1976 bis 85 als Journalist, a vun 1985 bis 1993 als Assistant de direction en relations publiques.
Gréiwelsser Haff
Geographie
De Gréiwelsser Haff läit an der Kadastersektioun Lorentzscheuer vun der Gemeng Bartreng, ronn 300 m nërdlech vun der N5, tëscht dem Niderterhaff an der Gréiwelsser Barrière, op enger Héicht vun ca. 303 m.
Paul Katow
Biographie
Vun 1993-95 war de Paul Katow beim DNR, fir schliisslech vun 1995 bis 99 Chefredakter beim soziokulturelle Radio (100,7) ze sinn. Vun 1999 bis 2008 huet e beim Wort a bei der Voix geschafft, jorelaang an der Auslands-Politik, an zanter 2005 an der Banne-Politik.
Gréiwelsser Haff
Den Haff
Dat gréisst Gebai op där Plaz ass den Haff selwer deen awer net méi als Baurebetrib exploitéiert gëtt.
Brendan Behan
De Rebell
Dem Brendan Behan säi Liewe war kuerz, rosen an intensiv. Hie war de Jong vum Usträicher a Gewerkschaftsaktivist Stephen Behan a senger Fra Kathleen Kearney. En hat zwéin eeler Hallefbridder, dräi Bridder, déi méi jonk ware wéi hien, an eng Sëschter. Wéi de Brendan op d'Welt koum, souz säi Papp am Prisong, well e fir d'IRA geschafft hat. D'Famill Behan, aarm awer gebilt, huet um Rand vum engem Slumquartier gewunnt.
Paul Katow
Biographie
De Paul Katow war bestuet a Papp vun zwee Kanner.
Gréiwelsser Haff
Den Haff
De Stall vum Gréiwelsser Haff, mat der Scheier uewendriwwer gouf 2007 komplett renovéiert a gëtt vun der Gesellschaft Greiwels S.à r.l. fir privat Manifestatioune verlount.
Void (Astronomie)
An der Astronomie, ass e Void ( eidele Raum), e Raum deem seng Matièresdicht ganz niddreg ass. Et fënnt ee se tëscht de Filamenter déi déi gréisst Strukturen am Universum, d'Superkéip matenee verbannen.
Gréiwelsser Haff
Den Haff
Bis 1927 huet den Haff zum Gréiwelsser Schlass gehéiert. Zanter 1935 gehéiert en der Famill Christophory, aus där de Jul Christophory staamt.
Void (Astronomie)
Déi eidel Raim hunn am grousse Ganzen Duerchmiesser, déi tëscht 11 an 150 Mpc leien. Déi ganz grouss ginn och heiansdo Supervoids genannt. Déi eidel Raim déi a Regioune vum Universum mat méi enger heijer Matièresdicht sinn, si mei kleng wéi déi a Geigende mat niddreger Matièresdicht.
Well d'Moyenne vun der Matièresdicht am Universum am Beräich vun nëmmen 10−27 kg/m3 läit (ongeféier een Atom an engem Kubikmeter) an déi mëttelst Dicht vu Galaxien méi grouss ass, nämlech e puer Milliounen Atomen an engem Kubikmeter, muss et ganz grouss Beräicher ginn, an deene bal keng Matière existéiert. D'Matièresverdeelung am Universum gläicht, wéi astronomesch Observatiounen a Simulatiounen erginn hunn, op grousse Skalen enger Wabestruktur, déi duerch d'Filamenter an d'Huelraim, d'Voids, déi dertëscht leien, entsteet.
Bis elo observéiert Voids hu meeschtens een Duerchmiesser am Beräich vun 100 Millioune Liichtjoer. Dee bis elo gréisste Void gouf 2007 am Stärebild Eridanus entdeckt an huet mat engem Duerchmiesser vun 1 Milliard Liichtjoer ongeféier den zéngfache Volume vun deenen aner Voids.
Brendan Behan
De Rebell
Vun 1939 bis 1947 souz de Brendan Behan bal déi ganzen Zäit am Prisong.
Am Alter vun 13 Joer ass en aus der Schoul gaangen, mat 16 Joer huet en der IRA gehollef, Sprengstoffuschléi an England z'organiséieren. Mä ier et zu eppes Eeschtes koum, gouf hien 1939 zu Liverpool gepëtzt an zu dräi Joer Jugendprisong verurteelt. Déi zwee Joer, déi en do verbruecht huet, fanne mer spéider a sengem autobiographesche Roman Borstal Boy erëm.
Kuerz nodeem hien 1941 entlooss gouf, soll en 1942 bei zwéi Polizistemuerden dobäi gewiescht sinn. Hie gëtt fir d'éischt am Dubliner Mountjoy-Prisong, am Arbour Hill an duerno am schlëmmen Internéierungslager Curragh agespaart. D'Uerteel war 14 Joer, mä wéinst enger Generalamnestie koum e schonn 1946 eraus.
Spéider ass de Behan nach e puermol an de Prisong komm wéinst Hëllef zur Flucht, Randaléieren a wéinst dem Alkohol, sengem gréisste Problem. Och déi Zäit léisst sech noliesen a sengem Confessions of an Irish Rebel ("Bekenntnisse eines irischen Rebellen"). Mam Häerz houng de Brendan Behan um lénkse Flillek vun der IRA, um Sozialismus. Zur selwechter Zäit war hien och e frommen, praktizéirende Katholik.
De Schrëftsteller
Nodeem de Behan aus dem Prisong entlooss war, huet hien eng Zäitchen als Usträicher geschafft. Awer schonn am Mountjoy-Prisong hat en ugefaange mat schreiwen.
De literareschen Ufank
Säin éischt Stéck The Landlady a Kuerzgeschichten hat en am Prisong geschriwwen. E puer dovu goufe vun der Literaturzäitschrëft The Bell gedréckt. Nodeem en 1947 zu Manchester nach eng Kéier agesat gi war, gouf hien op e Schëff fir a Frankräich gesat. Zu Paräis gouf de Behan ënner anerem vum Samuel Beckett a vum Albert Camus encouragéiert fir ze schreiwen, an hien huet alles geschriwwen, wat Geld abruecht huet.
Dat fréit Enn
De Brendan Behan hat ni geléiert mat sengem Succés eens ze ginn, en hat souguer Angscht dowéinst. D'Suen, déi hie mat senge Stécker verdéngt huet, ass dee gréissten Deel hanner de Comptoir gaangen. Hien huet souguer net mam Alkohol opgehalen, wéi e vun 1956 un huet misse Medikamenter wéinst sengem Diabetes huelen.
Duerch seng iwwerspaant Liewensweis koum e bal net méi zum Schreiwen. Seng lescht Wierker huet en op Tounband diktéiert, sou zum Beispill Brendan Behan's Island, Brendan Behan's New York, Confessions of an Irish Rebel a säi Krimi, The Scarperer (däitsch: Der Spanner, dee posthum erauskoum. D'selwecht war et mat sengem leschten Theaterstéck Richard's Cork Leg (deutsch: Richards Korkbein), dat zwar op engem Kierfecht spillt, awer vu Fréilechkeet iwwerschaimt.
Duerch den Alkohol an den Diabetes aus dem Liewe gehäit, ass de Behan 1964 mat 41 Joer am Dubliner Meath-Spidol gestuerwen. Déi iresch Dageszeitung Daily Express huet dat an engem Noruff sou beschriwwen: Ze vill jonk fir ze stierwen, awer ze vill besoff fir ze liewen. D'IRA huet bei sengem Begriefnes eng Eéirendelegatioun gestallt.
De Behan läit um Glasnevin Cemetery begruewen, deem gréisste kathoulesche Kierfecht zu Dublin, net wäit ewech vum Christy Brown, dem Auteur vu My Left Foot an dem Michael Collins, deem éischten international unerkannten iresche Regierungschef.
Seng Famill
Dem Behan säi Monni, de Peader Kearney ass den Auteur vun der irescheer Nationalhymn, dem Amhrán na bhFiann, op Englesch Soldier's Song. En anere Monni, de P. J. Bourke war Intendant vum Dubliner Queens Theatre, an ee vum Bourke senge Jonge war den Dramatiker Seamus de Burca, deem säin engleschen Numm James Bourke ass.
1955 gouf de Brendon Behan mat der Molerin Beatrice Ffrench-Salked bestuet.
Bad Münster am Stein-Ebernburg
Bad Münster am Stein-Ebernburg ass eng Stad op der Nahe a Rheinland-Pfalz. Si ass de Sëtz vun der Verbandsgemeng mam selwechten Numm. Kuckeswäert sinn d'Fielsformatiounen direkt laanscht d'Nahe.
Meccano
Meccano Ltd. ass e brittesche Spillgezeifabrikant deen de Metallbaukasten Meccano, an aner Spillsaache fabrizéiert.
De Meccano gouf awer net nëmmen an England fabrizéiert, mä och a Frankräich, Däitschland, Spuenien, Argentinien, Mexiko an an den USA, a gëtt hautdesdaags a China haaptsächlech fir de japanesche Maart produzéiert. Ee vun de gréisste Modeller dovun ass de Baukasten mat dem Numm King Gidorah mat ronn 1.700 Eenzeldeeler vun 2007.
D'Geschicht vu Meccano fänkt am Fong schonn zwee Joer virun der Grënnung vun der Firma un. De Frank Hornby Grënner vun der Firma huet 1899 ugefaange Spillsaache fir säi Bouf ze bauen. Dat huet hie mat Stécker gemaach déi en aus Metall erausgeschnidden an zesummesat huet. Hien huet op déi Manéier Autoen, Brécken a Kraner gebaut, a bei där Kniwwelerei huet hie realiséiert dat hie vill Stécker gebraucht huet déi sech am Fong ëmmer geglach hunn, a bei der enger Konstruktioun sou gutt konnte gebraucht gi wéi bei den aneren.
D'Patent vun där Standardiséierung vu Metallbanden mat Lächer déi all de selwechten Duerchmiesser an déi selwecht Distanz vuneneen haten a konnte mateneen a verschiddene Kombinatioune verschrauft ginn, gouf am Januar 1901 deposéiert.
Am Ufank war d'Fabrikatioun op handwierklechem Niveau. Dee Maart war favorabel fir dat Geschäft, soudatt scho virum Éischte Weltkrich, konnt op industriellem Niveau produzéiert ginn.
De 14. September 1907 gëtt MECCANO eng geschützte Mark, an 1912 gëtt de Meccano fir d'éischt an engem Depot zu Paräis op N°5 an der Rue Ambroise Thomas op de Maart bruecht. Dat Geschäft gëet vu sengem eelste bouf Roland geleet.
De Meccano deen am Ufank vernéckelt war gouf an ëmmer mé grousse Baukastekëschten op de Maart bruecht. De Prinzip dobäi war datt ee konnt eng Basiskëscht kafen, a sech duerno duerch de Kaf vun enger Komplementarkëscht op déi nächst Gréisst vu Këscht eropschrauwen.
D'Haaptkëschte war vun 0 bis 10 numeréiert. D'Këscht N°10 war déi eenzeg déi aus Holz war a si hat véier Tiräng.
An den 20er Jore war d'Fabrick an der Binns Road a voller Expansioun, an nieft der Filial a Frankräich huet Meccano eng Fabrick an Amerika opgemaach, déi se 1929 un d'Firma Gilbert verkaaft huet.
1921 gouf zu Paräis an der Rue Rébeval en neit Distributiounsgebai opgeriicht. D'Aktivitéit blouf och do am Ufank op Import a Verkaf limitéiert, mä no an no sinn do och Atelieren entstanen déi et erlaabt hunn onofhängeg vun England ze produzéieren.
Tëscht 1920 an 1924 koumen déi éischt d'Zich an d'Produktion, am Ufank de mechanesche Meccano Zulu, duerno mechanesch Hornby a gläich drop elektresch Hornby. Déi éischt Zich déi mat Meccanosschrauwen zesummegesat waren, konnt een op- an ofriichten.
An der zweeter Hallschent vun den zwanzeger Jore ginn Metallstécker lackéiert. Déi fest Placken, d'Rieder an d'Poulië ware rout, an d'Banden an déi gebéite Profiller ware gréng. De System huet aus méi wéi 200 verschiddenen Deeler bestanen. D'Haaptkëschte ware vun 0 bis 7 numeréiert, an d'Komplementarkëschten 00A, 0A, 1A asw.
Déi franséisch Këschte goufen an der neier Fabrick zu Bobigny produzéiert, an d'Firma Poch fabrizéiert ënner Lizenz zu Barcelona exklusiv fir de spuenesche Maart.
D'Begeeschterung vun de Leit fir d'Autoen an d'Fligeren, hunn et mat sech bruecht datt Meccano speziell Këschte fir Autos-a Fligerbauer erausbruecht huet.
An der Mëtt vun den 30er Jore ginn dé gréng a rout Faarwen duerch Gëllen a Blo mat giele Kräizercher ersat. Déi nei Këschte gi vun A bis L numeréiert, et waren der deemno zéng, ouni d'Komplementarkëschten.
An deene Jore war den Héichpunkt vun deem Spillgezei erreecht. Nieft den normale Këschten, den Autos- an de Fligerkëschten, gouf et nach Theemekëschte fir Elektresch, Chimie an d'Arméi. Et ass och déi Zäit, an där d'Dinky Toys op de Maart koumen.
Enn der drësseger Joren, kréien d'Haaptkëschten d'Numerotatioun vun 0 bis 10, an d'Komplementarkëschte vun 0A bis 9A.
An der Zäit vum Zweete Weltkrich gouf d'Produktioun komplett gestoppt. Vill Mataarbechter goufen Zaldot, an et war och keng Nofro méi fir Spillsaachen. An der englescher Meccanosfabrick gouf Krichsmaterial produzéiert.
Nom Krich war et net einfach fir d'Produktioun erëm un d'Lafen ze kréien. D'Leit haten aner Suergen, wéi Spillsaachen ze kafen, an et huet och vill u Réistoffer gefeelt. An der englescher Fabrick ginn d'Stécker déi Zäit rout a gréng ugestrach, awer a Frankräich bleift et bei Blo a Gold, bis déi bis Ufank der 50er Joren och rout a gréng geholl hunn.
Wéi se dunn Ufank der fofzeger Joren erëm eenegermoosse fouss gefaasst haten, ass d'Konkurenz vu Plastiks- Spilsaachen ugaangen, an d'Gamm vun de proposéierte Spillsaachen ass séier méi grouss ginn.
Tëscht de Joren 1964 an 1970 changéieren d'Faarwen nach e puermol, an 1979 mécht d'Stackhaus zu Liverpool seng Dieren zou, mä a Frankräich, wou d'Fabrick an der Tëschenzäit onofhängeg vun England gouf gëtt weiderproduzéiert.
Ëm 1990 keeft Meccano France an Amerika déi geschützt Mark Erector a verkeeft seng Produkter an Amerika ënner der Mark Erector Meccano.
Duerno gouf d'Mark vu verschiddene multinationale Gesellschafte kontrolléiert a gehéiert haut zu Nikko. Verschidde Këschte ginn a China produzéiert.
Am Laf vu senger Geschicht gouf Meccano dacks kopéiert an imitéiert. Et gëtt ongeféier 1.500 verschidde Metallbaukëschten op der Welt déi bei Meccano geknäipt hunn.
Stiefesdag
Stiefesdag heescht den Dag no Chrëschtdag, also de 26. Dezember. Den Numm kënnt vum hellege Stephanus ( St Étienne), dem säi Martyrium (cf. Apg 7,58-60) op dësem Dag gefeiert gëtt.
Obschonn dësen Dag mam „zweete Chrëschtdag“ zesummefält, sinn d'Originne vun der Feierlechkeeten net déi selwecht. D'Traditioun vum zweete Chrëschtdag kënnt warscheinlech dovun, datt d'Chrëschtdeeg bis zum 20. Joerhonnert iwwer zwielef Deeg (Christmastides), vum 25. Dezember bis de 6. Januar gefeiert goufen.
Feierdag
De 26. Dezember ass zanter 1892 e gesetzleche Feierdag zu Lëtzebuerg.
Den Dag no Chrëschtdag (26. Dezember), gëtt och gefeiert an ass ee Feierdag a follgenden europäesche Länner: Bulgarien, Dänemark, Däitschland, Éisträich, England, Estland, Finnland, Griicheland, Irland, Island, Italien, Kroatien, Lettland, Liechtenstein, Litauen, Holland, Norwegen, Polen, Rumänien, Schweden, an der Slowakei, Tschechien, Ungarn an an Zypern.
A Spuenie gëllt de Feierdag nëmmen a Katalounien an op de Balearen, a Frankräich nëmmen an de Departementer Bas-Rhin, Haut-Rhin a Moselle, an der Belsch an an der Schwäiz, nëmmen a verschiddenen Deeler. An den europäesche Länner ass et kee gesetzleche Feierdag.
Am Vereenegte Kinnekräich heescht de Feierdag Boxing Day (vum Wuert "Box", enger Këscht, als Referenz dorop, datt d'Patronen hirem Personal fir Chrëschtdag e Cadeau offréiert hunn). An Holland, heescht d'Fest Tweede kerstag (Zweete Chrëschtdag), an Däitschland Zweiter Weihnachtsfeiertag, an Italien Santo Stefano, an Irland  Lá Fhéile Stiofán o Lá an Dreoilín.
Um Spaweck
Jul
Żabbar
Żabbar, och Ħaż-Żabbar, Città Hompesch oder Casal Zabbar genannt, ass mat 14.671 Awunner déi fëneftgréisst Stad op Malta.
Canton de Chaumont-Porcien
De Canton de Chaumont-Porcien war bis Mäerz 2015 eng franséisch administrativ Andeelung am Arrondissement Rethel, an den Ardennen an der Regioun Grand Est. Bei der Kantonalreform vun 2014 gouf de Kanton ofgeschaaft.
Żabbar
Wärend der brittescher Herrschaft sinn eng Rëtsch Forten a Batteriën an der Géigend gebaut ginn: de Fort St Rocco, de Fort St Leonardo, d'Delle-Grazie-Batterie an d'Zonqor Batterie.
NGC 4676A
Den NGC 4676A ass eng irregulär Galaxis am Stärebild Coma Berenices, déi ronn 300 Millioune Liichtjoer vun der Äerd ewech ass. Den NGC 4676A an den NGC 4676B si virun 150 Millioune Joer zesummegeknuppt a ginn a 400 Millioune Joer zu enger Elliptescher Galaxis verschmolz. Déi zwou Galaxië ginn och Mice Galaxies oder op Däitsch Mäusegalaxien genannt.
Entdeckung
D'Galaxis NGC 4676A gouf den 13. Mäerz 1785 vum däitsch-britteschen Astronom Wilhelm Herschel entdeckt.
Canton de Pont-Scorff
De Canton de Pont-Scorff ass eng fréier franséisch administrativ Andeelung am Arrondissement Lorient, am Departement Morbihan an der Regioun Bretagne.
Kephallonia
No der Landflucht, déi jorelaang gedauert huet, ass Kephallonia haut erëm am Opdriff a profitéiert vun enger intensiver Zouwanderung (10% an zéng Joer). Dat bedeit, datt haut erëm 40 000 Mënschen op der Insel wunnen, déi neierdengs eng beléift Destinatioun fir Touristen ass.
Canton de Dampierre-sur-Salon
De Canton de Dampierre-sur-Salon ass eng franséisch administrativ Andeelung am Arrondissement Vesoul, am Departement Haute-Saône an der Regioun Bourgogne-Franche-Comté.
Bouferdeng
Bouferdeng (oder Boufer) ass eng Uertschaft an der Gemeng Luerenzweiler.
Geographie
Bouferdeng läit am Uelzechtdall.
Claudier
D'Claudier (laténgesch Claudii oder gens Claudia) waren eng vun deenen eelste réimesche Patrizierfamillien.
Badonviller
Geschichtleches
Badonviller hat an den zwéi Weltkricher vill ze leiden, besonnesch am éischten, wéi sech am Februar/Mäerz 1915 um Col de la Chapelotte bei Angomont ferm bekricht gouf. D'Monument vun de Gefalenen an den Zaldotekierfecht sinn zu Badonviller.
Légion d'Honneur
Badonviller ass eng vun de 64 franséische Gemengen déi d'Légion d'honneur kruten. Ayant eu à supporter au début des hostilités les souffrances de l'occupation, et la destruction systématique de l'envahisseur, sut conserver ensuite, au cours de nombreux bombardements qui se succédèrent jusqu'à l'armistice, un courage stoïque au milieu des privations de toutes sortes, et du danger continuel, prouvant ainsi l'indomptable énergie de ses habitants et leur foi en la victoire
Mejorada del Campo
Mejorada del Campo ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Mejorada del Campo huet 17.560 Awunner (2002) op enger Fläch vu 17 km².
Flavier
D'Flavier waren e réimescht Herrschergeschlecht.
Als Flavier kënne grondsätzlech och all déi aner Réimer mam Numm Flavius, "de Blonden", bezeechent ginn.
Australeschen Haaptstadterritoire
Den Australian Capital Territory ass ee vun den australeschen Territoirë mat als Haaptstad Canberra.
Kierch Béiwen
D'Kierch zu Béiwen ass eng kathoulesch Kierch déi zur Par Öewersauer Saint-Pirmin, zum Dekanat Norden an zu der Stauséigemeng gehéiert.
De Patréiner vun der Kierch ass den hellege Mäerten, deem säi Fest den 11. November gefeiert gëtt.
D'Kierch steet am südlechen Deel vun der Uertschaft an der Strooss Um Knupp, net wäit vun der. Ronderëm d'Kierch ass nach den ale Kierfecht ze gesinn, deen neie Kierfecht läit baussent dem Duerf am Meecherwee.
D'Kierch steet zesumme mam ale Kierfecht zanter dem 28. Dezember 1961 op der Lëscht vun de klasséierte Monumenter als "Monument national".